OpenLLM-France/wikimedia huggingface dataset:
# Lur (musika tresna)

    Artikulu hau musika tresnei buruzkoa da; beste esanahietarako, ikus «Lur (argipena)».
Lur delako musika tresna, luur edo lure grafiez ere ezaguna, bi haize-instrumentu desberdinek jasotzen duten izena zen. Historikoki ezagututako mota berriena zurezkoa zen eta Erdi Aroan erabili zen Eskandinavian. Zaharragoak brontzez eginak dira, Brontze Arokoak, eta, askotan, pareka aurkitu izan dituzte zingiretan, Danimarkan batez ere. Hauei lur izena arkeologoek eman diete, baina zurezkoekin erlazio zuzenik ote duten ez da segurua.

## Zurezko lurrak

Lur izeneko tresna baten lehen erreferentziak Islandiako sagetatik datoz. Han, gudarako tresna gisa deskribatzen da, tropak bildu eta etsaia izutzeko balio duena. Lur horiek zuzenak ziren, egurrezko hodiak zituzten eta metro bat luze inguru. Ez zuten zulorik atzamarretarako, eta metal modernoaren tresna gisa jotzen ziren.
Gerra-tresna horien oso antzeko lur moduko bat erabili zituzten nekazariek eta abeltzainek Europako Iparraldeko herrialdeetan, Erdi Arotik behintzat. Tresna horiek ganaduari deitzeko eta abeltzaintzarako erabili ziren. Haien eraikuntza eta hura jotzeko teknika gerra-tresnaren antzekoa zen, baina urkiarekin estalita zeuden, non eta gerra-tresnak sahatsez estalita zeuden.

## Brontzezko lurrak

Brontzezko lursrk Iparraldeko Brontze Arora igotzen dira, segur aski Kristo aurreko lehen milurtekoaren lehen erdian. Oro har, S formako hodi konikoak dira, atzamarretarako zulorik gabeak. Hodiaren amaieran kanpai moduko bat dute, haize/metal tresnetan bezala, eta tronboi bat bezala jotzekoak dira. Brontzezko lur tipiko batek bi metro inguruko luzera zuen.
Guztira Brontze Aroko 56 lur aurkitu dira: 35 (zatikatuak barne) Danimarkan, 4 Norvegian, 11 Suedian, 5 Alemaniaren iparraldean eta bakarra Letonian.

## Kanpo estekak

* Datuak: Q778999
* Multimedia: Lurs (musical instruments) / Q778999
* Artikulu hau, osorik edo zatiren batean, gaztelaniazko Wikipediako «Lur» artikulutik itzuli da; zehazki, 2019-08-02ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
# Lur Aranburu Etxaniz

Lur Aranburu Etxaniz (Ondarroa, 2004) gimnasta eta artista da. Gaur egun, Gure Zirkuan dabil lanean, Euskal Herriko zirku ibiltarian.

## Biografia

Lur Aranburu Etxanizek 7 urterekin telak eta trapezioak egiten ikasi zuen. Gerora, gimnastika erritmikoan hasi zen: lehenengo Mutrikun eta handik urtebetera Eibarko Ipurua taldean. Hainbat lehiaketa eta domina pilatu ditu Lur Aranburuk bigarren klub horretan, besteak beste, Espainiako Txapelketa, Gipuzkoako Txapelketa eta Euskadiko Txapelketa.
Gimnasta zela, hankan zuntz-etendura izan zuen. 2019an apendizitisaren ondorioz ebakuntza egin zioten, eta geldi egon behar izan zen bi hilabetez. Pandemia garaian, utzi egin zuen, batetik, lehiatzeko era aldatu zelako eta, bestetik, Batxilergoko ikasketekin uztartzeko.
Batxilergoa amaitu ostean, ibilbide artistikoan gehiago barneratu zen. Zirkuaren munduan barrena murgildu eta Bartzelonako Rogelio Rivel zentrora joan zen ikastera.
Ondarroara buelta egin zuenean, Gure Zirkuak herrian bira bat egin zuen batean, curriculuma bidali zien, eta hartu egin zuten. Gaur egun bertan dabil lanean.

## Erreferentziak

* ↑ «Zirkuaren barrenean murgildurik» 11barri (Noiz kontsultatua: 2024-02-06).
* ↑ lehenetsia, Gune. (2018-05-08). «Lur Aranburu ondarrutarrak lau domina lortu ditu Euskadiko gimnastika erritmikoko bakarkako txapelketan» Lea-Artibai eta Mutrikuko Hitza (Noiz kontsultatua: 2024-02-14).
* ↑ Enara Bilbao eta Lur Aranburu, zilarrezko domina Espainiako taldekakoan. 2019-07-01 (Noiz kontsultatua: 2024-02-14).

## Kanpo estekak

* Datuak: Q130318009
# Lur (izena)

Lur euskarazko emakumezko pertsona izena da. Lurra aldaera ere aipatzen du Euskaltzaindiaren datu-base onomastikoak, baina Lur hobesten. Izen arruntean oinarritutako beste izen batzuk epizeno izendatu zituen arren Euskaltzaindiak 2019an (hala nola Haize edo Euri), Lur emakumezko izenen zerrendan geratu zen printzipioz. Hala ere, Lur izeneko gizonezkoak badira Euskal Herrian izen epizenoen auzia argitu baino lehen izen hori darabiltenak.

## Mitologia

Izenaren oinarri mitologikoak azpimarratzen ditu Euskaltzaindiak:
| « | Lurra, izaki eta gizaki ororen bizilekua, Ilargiaren eta Eguzkiaren ama da. Europa osoan hartu izan da jainkotzat, bizi iturria baita. Gure arteko Mari, esaterako, Lurraren irudikatzea dateke. | » |

## Lur izena duten pertsona ezagunak

| Izen-abizenak | Jarduera | Jaiolekua | jaiotza data | heriotza data |
| Lur Florido | txirrindulari | Bilbo | 2003-06-20 | |
| Lur Gallastegi | itzultzaile katedradun idazle | Bilbo | 1983 | |

## Erreferentziak

* 1 2 «Lur - Pertsona-izenak - EODA» www.euskaltzaindia.eus (Noiz kontsultatua: 2019-07-25).
* ↑ «Euri - Pertsona-izenak - EODA» www.euskaltzaindia.eus (Noiz kontsultatua: 2019-07-25).
* ↑ Euskaltzaindia, Euskara Ehuntzen. «Irizpideak ulertzeko eta hedatzeko tresnak, denen eskura» www.euskaltzaindia.eus (Noiz kontsultatua: 2019-07-25).
* ↑ «Lur Ibargutxi - Interneten adituak — CodeSyntax» www.codesyntax.com (Noiz kontsultatua: 2019-07-25).

## Kanpo estekak

* Datuak: Q97207516
# Lur-zubi

Lur-zubia, lurreko zubia edo zubi kontinentala, biogeografian, istmoa edo lurreko eremuen arteko lotura zabala da, beste era batera bereizita. Historian zehar, lurreko animaliei eta landareei lur berriak gurutzatzea eta kolonizatzea ahalbidetu diete. Lur-zubiak itsasoaren erregresio bidez sor daitezke, non itsas maila erortzen den, sakonera txikiko sakonera duten eremuak azalduz, plataforma kontinentalaren sekzio urperatuak baino lehen; edo plaken tektonikak lur berriak sortzen dituenean; edo, batzuetan, glaziazio ondoko lehengoratzearen ondorioz itsas hondoa igotzen denean.

## Adibideak

Hona hemen lurreko zubien adibide nabarmen batzuk:
* Beringiako lur-zubia, Siberia eta Ipar Amerika tarteka lotu zituena, itsas maila igo zenean, izotz-aroen eraginpean;
* Panamako istmoa, duela 3 milioi urte Amerikako Truke Handia ahalbidetu zuena;
* Sinaiko penintsula, Afrika eta Eurasia lotzen dituena;
* Doggerland, antzinako lur-masa bat Ipar Itsasoaren hegoaldean, Britainia Handiko uhartea Europako kontinenteko zatiarekin lotzen zuena azken izotz-aroan.
* Adamen Zubia India eta Sri Lankaren arteko uharri eta harea-bankuen katea da.

## Erreferentziak

* ↑ Webb, S. David. (2006-8-23). «The Great American Biotic Interchange: Patterns and Processes» Annals of the Missouri Botanical Garden 93 (2): 245–257. doi:10.3417/0026-6493(2006)93[245:TGABIP]2.0.CO;2..

## Kanpo estekak

* Datuak: Q864812
* Multimedia: Land bridges / Q864812
# Lur (argipena)

Lur terminoak esanahi zenbait ditu:
Aurrekoa bezala, euskarazko hitzaren erlazionatuta daude:
* Lur lehorra adierazteko sinonimoa ere bada lurra.
* lurzorua, lur gaineko azaleran egoten den geruza bat, arrokaren meteorizazioaz eta sistema biologikoen ekarpenez osatua;
* Lur arraroak edo lantanidoen seriea, elementu kimikoen multzo bat.
* Lur hartunea, ingeniaritza elektrikoan, tentsioak neurtzeko erreferentziazko puntua.
* Lur Santua, Jesukristo bizi zenelo lurraldeen multzoa;
* Lur Berri, nekazaritza talde kooperatiboa;
* Lur argitaletxea, Euskal Herriko argitaletxe bat;
* Lur Kolektiboa, 1985ean sortutako Gipuzkoako artisauen elkarte bat;
* Lur berri bila, Nemesio Etxanizen liburu bat;
* Lur, euskal izena.
Beste hizkuntza eta kultura batzuetako terminoak:
* Lur, etruriar mitologiako jainkoa.
* Lur, Suediako herria.
* Lur, Europa iparraldeko antzinako musika tresna.
# Lur-jabe

Lur-jabea lursaileen jabea dena da. Nagusiki lursail handien jabea dena deitzeko erabiltzen den izendapena da, adibidez latifundioak. Historikoki, feudalismo sisteman, Koroarengandik zuzenean lursailak jasotzen zituztenek lur-jabe titulua ere jasotzen zuten. Lur-jabe hauek, era berean, beren lursailetako zati txikiak maila apalagoko lur-jabeen artean banatzen zituzten, betiere haien zerbitzuen eta leialtasunaren trukean, eta hauek lur zati horien zati txikiagoak oraindik eta apalagoak ziren lur-jabeen artean beren zerbitzuen trukean banatzen zituzten, honela feudalismoaren katea etengabe luzatuz.

## Kanpo estekak

* Datuak: Q1483709
# Lur (Suedia)

    Artikulu hau Suediako herriari buruzkoa da; beste esanahietarako, ikus «Lur (argipena)».
Lur Tanum udalerriko gune populatu bat da, Suedian dago, Bohuslän paisaiaren eskualdean, Västra Götalandeko konderrian. Herrixkak 111 biztanle zituen 2005ean eta 26 hektareako azalera.

## Erreferentziak

* ↑ Estatistika Zerbitzua, Suedia. (2005). Lur. .

## Kanpo estekak

* Datuak: Q2020067
* Multimedia: Lur / Q2020067
# Luciano Berio

Luciano Berio (Oneglia, 1925 - Erroma, 2003) musikagile italiarra izan zen. Milanen Ghedini eta AEBetan Dallapicolla izan zituen irakasle. Gaur egungo Italiako musikagile ezagunenetakoa da. Haren lanak joera serial eta postserialetan kokatzen dira. Gero musika elektroakustikoa ikertzen hasi zen eta Madernarekin Studio di Fonologia Musicale sortu zuen Milanen. Garai hartako zenbait lanen bidez Murazioni (1956), Momenti (1960), elektroakustikaren eta musika instrumentalaren arteko mugak hautsi nahi izan zituen. Ommaggio a Joyce (1958), musika-molde horretan klasikoa den lanarekin ahotsa lantzen hasi zen. Ahotsari buruzko ikerketa horiek haren lanaren zati handi bat hartu zuten: Circoli (1960), E. E. Cummingsen poema batean oinarritua; Epifania (1962-1965), Proust, Joyce, Machado, Sanguineti, Simon eta Brechten testuen collage bat. Sequenze (1962-1969) lanean, ordea, ahotsari buruz egindako ikerketak musika-tresnen ahalbideei lotzen zaizkie. Danteren jaiotzaren zazpigarren mendeurrenaren karietara Laborintus II (1962-1965) moldatu zuen. Beste lan zenbait: Folk Songs (1963), Allez-Hop (1959) eta Sinfonia (1968-1969).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q221450
* Multimedia: Luciano Berio / Q221450
# Luciano Emmer

Luciano Emmer (Milan, Italia, 1918ko urtarrilaren 19a - Erroma, Italia, 2009ko irailaren 16a) zinemagilea izan zen. Milango zinemagileen taldeko kide izan zen (Lattuada eta Comencinirekin batera). Arteari buruzko film labur ugari zuzendu du.
Film luze aipagarrienak: Domenica d´Agosto (1949), Parigi è sempre Parigi (1951), La Piazza di Spagna (1952) eta La ragazza in vetrina. Etenaldi luze baten ondoren, Basta! Ci faccio un film, Una lunga lunga lunga notte d'amore (2001) eta L'acqua... il fuoco (2003) egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q977948
* Multimedia: Luciano Emmer / Q977948
# Luciana

Luciana Ciudad Realgo udalerria da, Valle de Alcudia eskualdean dagoena.
2009ko urtarrilaren 1eko erroldaren arabera 413 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* Datuak: Q1632160
* Multimedia: Luciana / Q1632160
# Luciano Asley Rocha Carlos

Luciano Asley Rocha Carlos (1977ko ekainaren 19a - ) Brasilgo futbolari ohia da.
Hainbat futbol taldetan jokatu du, esaterako Oita Trinita eta Sagan Tosu.

## Kanpo estekak

* (Japonieraz) J.League Data Site
* Datuak: Q3250979
# Luciana Wolf

Luciana Wolf, jaiotzaz Rosa Luciana Bagués Tomás (Zaragoza, 1946ko maiatzaren 26a), zaragozar abeslaria eta politikaria da.

## Biografia

Oso txikitatik hasi zen kantatzen. Flamenkoa ere bai, baina laster opera eta zarzuela gustatzen hasi zitzaion. Lucianak honelaxe gogoratzen du bere kantu-hasiera:
   "Ni egun osoan abesten ari nintzen. Amak ez ninduen zinemara eramaten eta, lagun batzuekin batera, bizilagunak bisitatzen nituen, etxetik, abestiren bat eskainiz. Txanpon bat ematen ziguten eta, behar adina elkartzen genuenean, zinemara joaten ginen".
Lirikarekiko zaletasuna Lucianara iritsi zitzaion bere maistra Lola Rodríguez Aragónen bidez, eta, aldi berean, Elisabeth Schumann mitikoaren ikasle izan zen. Eskolak 20 minutukoak izan arren, ezin zituen ordaindu. Ahotsa jartzen ikasi zuen eta utzi egin zuen. Gustatuko zitzaiokeen operan eta zarzuelan aritzea, baina orduan dirua behar zuen bizitzeko. Zarzuela kantatuz, enpresaburu batek aurkitu zuen eta errebistarako jauzia eman zuen. Lehen vedette-a izanik, bere lehen senarra, Juan Manuel Wolf, Televisión españolan Fernando García de la Vegaren kolaboratzailea, ezagutu zuen. Senarrak eraman zuen telebista ikustera, eta hantxe hasi zen bere karrera telebistan.

## Lan ibilbidea
### Abeslari

Bere ibilbide artistikoa hasita, 1968an Philips diskoetxeak bere lehen sinplea, No quiero volver a empezar izenekoa grabatzeko aukera eman zion, 1967an argitaratua.
Hurrengo hiru urteetan zortzi single berri grabatu zituen, besteak beste En la gran ciudad (1969), Fernando Arbex-ek konposatua. 1971n argitaratu zuen bere lehen LP-a, Luciana Wolf, eta Canción 71 musika-lehiaketan parte hartu zuen.
Urtebete geroago, Para la paz del mundo argitaratu zuen, Ariola diskoetxe berriarekin. Hurrengo lana inspirazio latinoko Canciones para el atardecer (1973) izan zen. Garai horretan, gainera, TVE Tarde para todos saioan parte hartu zuen.
1974an El toro de la vida sinplea grabatu ondoren, arte-mundutik erretiratu zen.

### Politikari

1977an Alderdi Popularrean afiliatu ondoren, 1980ko hamarkadan eta 1990eko hasieran aritu zen politikagintzan, harik eta 1994an esparru horretatik erretiratzea erabaki zuen arte, Madrilgo Udaleko Barajasko Batzarrean kultura-arduradun kargutik kendu ondoren.

## Bizitza pribatua

Lehen senarra Juan Manuel Wolf izan zen.
Rafael Puertarekin, etxetresna elektrikoen enpresa bateko publizitate-zuzendaria izan zenarekin ezkondu zen eta zortzi bat urtera banatu.

## Erreferentziak

* 1 2 (Gaztelaniaz) Aragón, Heraldo de. «¿Qué fue de Luciana Wolf?» heraldo.es (Noiz kontsultatua: 2022-12-13).
* ↑ (Gaztelaniaz) Olaya, Vicente G.. (1994-05-24). «Luciana Wolf abandona el PP tras denunciar irregularidades en la junta de Barajas» El País ISSN 1134-6582. (Noiz kontsultatua: 2022-12-13).
* 1 2 La cantante Luciana Wolf, repasa su vida en Onda Cero Sierra. (Noiz kontsultatua: 2022-12-13).

## Kanpo estekak

* Bideoa: Luciana Wolf »🌼🌞🌼« En el mundo todo cambiará (1969). (Noiz kontsultatua: 2022-12-13).
* Datuak: Q5937395
# Luciana Echeverría

Luciana Andrea Echeverría Christie (Cauquenes, 1991ko uztailaren 12a) txiletar aktore, modelo, abeslari eta telebista aurkezlea da. Kameren aurrean publizitatean parte hartuz hasi zen eta 15 urterekin telebistan egin zuen debuta TVNko Karkú telesailean 2006an eta Six Pack taldeko kide izan zen. 2009an Corazón rebelde telenobelako protagonista izan zen, eta CRZ taldeko kide ere izan zen. 11 urterekin hasi zen modelatzen, Txilen oso marka ezagunetan agertuz.

## Kanpo estekak

* Datuak: Q5982067
* Multimedia: Luciana Echeverría / Q5982067
# Luciano De Cecco

Luciano De Cecco, (Santa Fe, Argentina, 1988ko ekainaren 2a), boleibolean lehiatzen den kirolari argentinarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen boleibolean Argentinako taldearekin, Frantziaren eta ROC taldearen atzetik.
Tokion, honako hauek osatzen zuten taldea: Facundo Conte, Santiago Danani, Luciano De Cecco, Agustín Loser, Bruno Lima, Nicolás Méndez, Ezequiel Palacios, Federico Pereyra, Cristian Poglajen, Martín Ramos, Matías Sánchez eta Sebastián Solé-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoak, estalia |

## Erreferentziak

* ↑ «Luciano De Cecco» olympedia.org (Ingelesez)
* ↑ Luciano De Cecco WorldofVolley-en (Ingelesez)

## Kanpo estekak

* Datuak: Q1873310
* Multimedia: Luciano De Cecco / Q1873310
# Lukhanyo Am

Lukhanyo Am (Qonce, Lurmutur Ekialdea, 1993ko azaroaren 28a) hegoafrikar errugbi jokalaria da, erdiko eta hegaleko postuetan aritzen dena. Sharks taldean jokatzen du 2016tik. 2017ko abenduaren 2an egin zuen debuta Hegoafrikako selekzioarekin, Galesen aurka, Cardiffeko Millennium Stadiumen. Talde nazionalarekin, Munduko Kopa irabazi zuen 2019an eta 2023an.

## Palmaresa
### Natal Sharks

* Currie Cup
** irabazlea: 2018

### Hegoafrikako selekzioa

* The Rugby Championship
** irabazlea: 2019
* Munduko Errugbi Kopa
** irabazlea: 2019, 2023

## Erreferentziak

* ↑ South Africa hand debut starts to Warrick Gelant and Dan du Preez for Wales clash. skysports.com (Noiz kontsultatua: 2024-9-19).
* ↑ Escot, Richard. Coupe du monde : l'Afrique du Sud éteint l'Angleterre et remporte son troisième titre mondial. L’Équipe, 2019ko azaroak 2, archive.wikiwix.com (Noiz kontsultatua: 2023-8-1).
* ↑ World Cup 2023 final. Reuters, 2023ko urriak 27, reuters.com (Noiz kontsultatua: 2023-10-29).

## Kanpo estekak

* Datuak: Q16148739
# Lukou barrutia

Lukou barrutia (txinera tradizionalez: 渌口区) Txinako barruti bat da, Zhuzhou barruan. Azken zentsuaren arabera 348.800 biztanle zituen 1053.69 azaleran banatuta.

## Kanpo estekak

* Datuak: Q198261
* Multimedia: Lukou District / Q198261
# Lukian Araújo de Almeida

Lukian Araújo de Almeida (1991ko irailaren 21a - ) Brasilgo futbolaria da.
Hainbat futbol taldetan jokatu du, esaterako Júbilo Iwata.

## Kanpo loturak

* (Japonieraz) J.League Data Site
* Datuak: Q20651724
# Lukin udalerria, Lawrence konderria (Illinois)

Lukin udalerria Ameriketako Estatu Batuetako Illinois estatuko udalerri bat da, Lawrence konderrian. Azken zentsuaren arabera 423 biztanle zituen, 49.51 milia karratu (128.2 km$^2$) eremuan.

## Ekonomia

2020ko zentsuaren arabera, Lukin udalerrian 282 etxebizitza zeuden. Per capita diru-sarrerak 41.228 estatubatuar dolar ziren.

## Kanpo estekak

* Datuak: Q8000201
# Lukkulaisvaaraita

Lukkulaisvaaraita mineral bat da.

## Ezaugarriak

Lukkulaisvaaraita elementu kimiko mineralaren formula kimikoa hau da: ${\ce {Pd14Ag2Te9}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 0 - 4 da.

## Erreferentziak

* 1 2 (Ingelesez) «Lukkulaisvaaraite: Mineral information, data and localities.» www.mindat.org (Noiz kontsultatua: 12-05-2019).
# Luken Iturrino

Luken Iturrino Aulestiarte (Ondarroa, Bizkaia, 1997ko maiatzaren 31) Euskal Herriko futbolaria da. Erdilari lanetan aritzen da. Luciano Iturrino Athleticeko eta Errealeko futbolari ohiaren semea da.

## Kirol Ibilbidea

2023ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Ondarruko Aurrera | 3. | 2015/16 | - | - | - | - | - | - | - | - | | | - | - | - | - |
| Ondarruko Aurrera | 3. | 2016/17 | - | - | - | - | - | - | - | - | | | - | - | - | - |
| Ondarruko Aurrera | Denera | Denera | - | - | - | - | - | - | - | - | | | - | - | - | - |
| Amaikak-Bat | DH | 2017/18 | - | - | - | - | - | - | - | - | | | - | - | - | - |
| Amaikak-Bat | Denera | Denera | - | - | - | - | - | - | - | - | | | - | - | - | - |
| Portugalete | 3. | 2018/19 | 2 | 0 | - | - | - | - | - | - | | | - | - | 2 | 0 |
| Portugalete | Denera | Denera | 2 | 0 | - | - | - | - | - | - | | | - | - | 2 | 0 |
| Lagun Onak | 3. | 2019/20 | 21 | 2 | - | - | - | - | - | - | | | - | - | 21 | 2 |
| Lagun Onak | 3. | 2020/21 | 0 | 0 | - | - | - | - | - | - | | | - | - | 0 | 0 |
| Lagun Onak | Denera | Denera | 21 | 2 | - | - | - | - | - | - | | | - | - | 21 | 2 |
| Ondarruko Aurrera | 3.F | 2021/22 | 29 | 1 | - | - | - | - | - | - | - | - | - | - | 29 | 1 |
| Ondarruko Aurrera | 2.F | 2022/23 | 18 | 0 | - | - | - | - | - | - | - | - | - | - | 18 | 0 |
| Ondarruko Aurrera | Denera | Denera | 47 | 1 | - | - | - | - | - | - | - | - | - | - | 47 | 1 |
| Ordino | 1.D | 2023/24 | - | - | - | - | - | - | - | - | - | - | - | - | - | - |
| Ordino | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 70 | 3 | - | - | - | - | - | - | - | - | - | - | 70 | 3 |

## Kanpo estekak

* Fitxa - www.athletic-club.eus
* Datuak: Q123055906
# Lukiek

Lukiek 2015 urtean Mungian sorturiko rock musika talde bat da. Taldea nahiz eta 2015ean jaio, taldekide bakoitzaren proiektu paraleloak zirela eta, taldeak ez zuen bere lehenengoko kontzertua eskeiniko 2016ko bigarren seihilekora arte. Errepertorio propioarekin eta bertsio batzuetaz lagunduta, taldeak Euskal Herriko eta estatuko zenbait hiritako (Leon, Madril eta Tarragona) hainbat leku zeharkatuko zituen Zea Mays, Árida, Belako edo Mahalo bezalako taldeak edota DMA australiarrak eta Tijuana Bibles eskoziarrak bezalako nazioarteko taldeak teloneatzera iritsiz. Hainbat jaialditan baita parte hartu dute; hala nola, Kutxa Kultur '17, Basque Fest '18 eta Bilbao BBK Live '18. Josu Ximun Billelabeitiak (ahotsa eta gitarra), Antton Goikoetxeak (baxua eta koruak) eta Christian Rodriguezek (bateria eta koruak) eratzen dute taldea.

## Musika mota

Lukiek musika estilo baten sailkatzea ez da erraza musika mota askotatik edaten duen taldea baita. Grunge soinu gordinak, erritmo psikodelikoak, rock klasikoaren influentziak, post-punkaren soinu bitxiak edota gaur egungo traparen autotunea aurkitu ditzakegu haien abestietan besteak beste. Dena den, rock alternatiboan aritzen den taldea da Lukiek.

## Lukiek #1

2019ko irailean kaleratu zuten Lukiek #1 taldearen lehen diskoa. Horrekin batera, 25 kontzertuko bira bat planifikatu zuten eta oso harrera ona eduki zuen. Haien jarraitzaileak kontzertu oro ugaritu egiten zirela ikusi zuten. Pandemiak behartuta, taldeak ezin izan zuen bere album debuta aurkezten jarraitu. Hala ere, taldearen aktibitatea ez zen bertan behera geratu: abesti berriak konposatzen hasi ziren, kontzertu puntualak eskaini zituzten Bilbon eta Donostian. 2020ko irailean Santana 27 aretoan eskainitako emanaldia nabarmenduz, 250 sarrerak agortu baitzituzten. Osasun-larrialdia hasi zenetik taldeak eskaintzen zuen lehen kontzertua izan zen.

## Diskografia

* Lukiek #1(2019, autoekoizpena)
* Lukiek #2(2021, Atico Stereo)

## Erreferentziak

* 1 2 (Gaztelaniaz) Ático Stereo. (Noiz kontsultatua: 2022-04-01).
* ↑ «Lukiek» www.badok.eus (Noiz kontsultatua: 2019-10-25).
* ↑ «Lukiek» www.badok.eus (Noiz kontsultatua: 2022-04-01).

## Kanpo estekak

* Datuak: Q97206992
# Lincolnton (Ipar Carolina)

Lincolnton Ipar Carolinako hiri bat da. Lincoln konderrian kokatua dago. 2010ean 10.486 biztanle zituen, 22,26 kilometro koadrotan banatuta.

## Ikus, gainera

* Lincoln konderria

## Kanpo estekak

* Datuak: Q2029779
* Multimedia: Lincolnton, North Carolina / Q2029779
# Lincolneko katedrala

Lincolneko Ama Birjina Bedeinkatuaren eliza katedrala (ingelesez The Cathedral Church of the Blessed Virgin Mary of Lincoln) Ingalaterrako Lincolnshire konderriko Lincoln hirian dagoen katedral gotiko bat da.
160 metroko garaiera izanik, 1300—1549 urte artean gizakiak inoiz eraikitako munduko eraikin garaiena izan zen, Gizako Piramide Handia gaindituz (146,6 metro). 1549an 159 metroko garaierako Estoniako Tallin hiriburuko San Olaf elizak gainditu zuen arte.

## Iruditegia

* Aurrealdea
* Barnealdea
* Klaustroa
* Urrutira

## Kanpo estekak

* Lincolneko katedralaren webgunea (Ingelesez)
* Datuak: Q390169
* Multimedia: Lincoln Cathedral / Q390169
# Lincolnshire (Kentucky)

Lincolnshire Kentuckyko hiri bat da. Jefferson konderrian kokatua dago. 2010ean 148 biztanle zituen, 0,12 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2349345
# Lincolnton (Georgia)

Lincolnton Georgiako estatuko hiri bat da. Brooks konderrian kokatua dago. 2010ean 1.566 biztanle zituen, 9,10 kilometro koadrotan banatuta.

## Ikus, gainera

* Brooks konderria

## Kanpo estekak

* Datuak: Q2615624
* Multimedia: Lincolnton, Georgia / Q2615624